Արոն Յոհանսոն

Արոն Յոհանսոն (; ), իսլանդական ծագմամբ ամերիկացի ֆուտբոլիստ, գերմանական «Վերդեր Բրեմեն» ակումբի և Միացյալ Նահանգների ազգային հավաքականի հարձակվող։ 2014 թվականի ֆուտբոլի աշխարհի առաջնության մասնակից։

Արոնը ծնվել է ԱՄՆ-ում  Իսլանդիայից եկած ուսանողների ընտանիքում։  Հայրը եղել է Յոհան Գիսլասոնը։ Երեք տարեկան հասակում նա իր ծնողների հետ վերադարձել է Իսլանդիա։ Արոնը մշտապես բնակվում է Իսլանդիայում, բայց հաճախ է եղել ԱՄՆ-ում որպես ուսանողների փոխանակման ծրագրի մասնակից։

Ակումբային կարիերա

Կարիերան Իսլանդիայում 
Արոն Յոհանսոնը «Ֆյոլնիր» ակումբի ֆուտբոլային ակադեմիայի սան է։ 2005 թվականին նա կարճ ժամանակով տեղափոխվել է «Բրեյդաբլիկ» ակումբի ակադեմիա, իսկ 2006 թվականին մեկնել է ԱՄՆ, որտեղ սովորել և հանդես է եկել IMG Academy-ում։ 2007 թվականին Արոնը վերադարձել է «Ֆոլնիր»։ 2008 թվականին նա ակումբի կազմում կատարել է իր դեբյուտը Իսլանդիայի առաջնությունում։ Իր երկրորդ մրցաշրջանում Արոնը 18 խաղում դարձել է 12 գոլի հեղինակ և հայտնվել մի շարք ակումբների ուշադրության կենտրոնում։

«Օրխուս» 
2010 թվականի ավարտին Արոն Յոհանսոնը տեղափոխվել է դանիական «Օրխուս» ակումբ։  2011 թվականի ապրիլի 16-ին «Վիբորգ» ակումբի դեմ հանդիպման ժամանակ Արոնը կատարել է իր նորամուտը նոր ակումբի կազմում։ Ապրիլի 28-ին «Վիդովրե» ակումբի հետ հանդիպման ժամանակ նա խփել է իր առաջին գոլը «Օրխուսի» կազմում։ Արոն Յոհանսոնը օգնել է ակումբին հասնել բարձրագույն դիվիզիոն։ Հուլիսի 18-ին «Լյունգբյուի» դեմ խաղում նա կատարել է իր նորամուտը Դանիայի Սուպերլիգայում, իսկ «Սյոներյյուսկա»  ակումբի դեմ խաղում խփել է իր առաջին գոլը։ 2012 թվականի օգոստոսի 8-ին «Հորսենս» ակումբի հետ հանդիպման ժամանակ Արոնը ձևակերպել է «պոկեր», ընդ որում նա սահմանել է Դանիայի առաջնության ռեկորդ` հեթ-տրիկ ձևակերպելով 3 րոպե 50 վայրկյանում։ Չորս գոլ խփելու համար պահանջվել է 16 րոպե, ինչը նույնպես ռեկորդային ձեռքբերում է։

ԱԶ 
2013 թվականի հունվարին Արոնը տեղափոխվել է հոլանդական «ԱԶ» ֆուտբոլային ակումբ։ Ապրիլի 7-ին ՆԵԿ-ի դեմ խաղում նա կատարել է իր դեբյուտը Էրեդիվիզիում, իսկ մեկ շաբաթ անց խփել է իր առաջին գոլը՝ գրավելով «Ուտրեխտի» դարպասը։ Արոն Յոհանսոնն օգնել է իր ակումբին նվաճել Նիդերլանդների գավաթը։

Սեպտեմբերի 25-ին գավաթի խաղարկության՝ Ռոտերդամի «Սպարտայի» դեմ խաղի ժամանակ Արոնը ձևակերպել է հեթ-տրիկ, իսկ երեք օր անց առաջնության առաջատար ՊՍՎ-ի դեմ խաղում դարձել երկու գոլի հեղինակ։

«Վերդեր» 
2015 թվականի ամռանը Արոնը տեղափոխվել է գերմանական «Վերդեր»։ Նրա տրանսֆերի արժեքը կազմել է 5 մլն եվրո։ Օգոստոսի 15-ին «Շալկե 04» ակումբի դեմ խաղում նա կատարել իր դեբյուտը Բունդեսլիգայում՝ երկրորդ խաղակեսում փոխարինելով Լևին Օզթունալին։ Օգոստոսի 30-ին Մյոնխենգլադբախի «Բորուսիայի» դեմ խաղում Արոնը խփել է իր առաջին գոլը բրեմենյան ակումբի կազմում՝ իրացնելով 11 մետրանոցը։ Արոն Յոհանսոնը մրցաշրջանն սկսել է որպես «Վերդերի» մեկնարկային կազմի խաղացող, սակայն 2015 թվականի սեպտեմբերի վերջին նրա մոտ ախտորոշվել է ազդրի նյարդի բորբոքում, և հոկտեմբերի վերջին նա վիրահատվել է։ Վնասվածքի պատճառով խաղացողը մի քանի ամիս խաղադաշտ դուրս չի եկել և միայն 2016 թվականի փետրվարի սկզբին է վերսկսել մարզումներ։

Միջազգային կարիերա 
2011 թվականին Արոն Յոհանսոնը կատարել է իր դեբյուտը Իսլանդիայի երիտասարդական հավաքականում, իսկ 2012 թվականին հրավիրվել է ազգային հավաքական՝ մասնակցելու աշխարհի առաջնության ընտրական փուլի Ալբանիայի և Շվեյցարիայի հավաքականների դեմ խաղերին, սակայն նա չի կարողացել կատարել իր նորամուտը հավաքականում, քանի որ ստացել էր վնասվածք։ 2013 թվականի մայիսին ԱՄՆ-ի հավաքականի մարզիչ Յուրգեն Կլինսմանն Արոնին առաջարկել է խաղալ ԱՄՆ-ի հավաքականում, և Արոնը համաձայնել է։

2013 թվականի օգոստոսի 14-ին Բոսնիա և Հերցեգովինայի ազգային հավաքականի հետ ընկերական խաղում Արոնը կատարել է իր դեբյուտը ԱՄՆ-ի հավաքականում՝ հանդիպման երկրորդ խաղակեսում փոխարինելով Էդի Ջոնսոնին։ Հոկտեմբերի 15-ին աշխարհի գավաթի ընտրական փուլի՝ Պանամայի դեմ հանդիպման ժամանակ նա խփել է իր առաջին գոլն ազգային հավաքականի կազմում, որը դարձել է հաղթական իր թիմի համար։

2014 թվականին Արոնն ազգային հավաքականի կազմում մասնակցել է Բրազիլիայում կայացած Աշխարհի գավաթի խաղարկությանը։ Մրցաշարի ընթացքում նա մասնակցել է Գանայի դեմ խաղին։

2015 թվականին Արոն Յոհանսսոնը մասնակցել է ԿՈՆԿԱԿԱՖԻ Ոսկե գավաթի խաղարկությանը։ Մրցաշարի ընթացքում նա մասնակցել է Հայիթիի, Ճամայկայի, Կուբայի և երկու անգամ Պանամայի հավաքականների դեմ խաղերին։ Կուբայի դեմ խաղում Արոնը գոլ է խփել։

Գոլերն ԱՄՆ-ի հավաքականում

Ձեռքբերումններ 
Ակումբային

 ԱԶ
 Նեդերլանդների գավաթի դափնեկիր - 2012/2013

Ծանոթագրություններ

Արտաքին հղումներ 
 
 AGF profile 
 Official Danish League stats 
 Ֆուտբոլիստի էջը uefa.com կայքում 
 
 Ֆուտբոլիստի էջը Total Football կայքում

Ֆուտբոլի հարձակվողներ
Վերդերի ֆուտբոլիստներ
Ամերիկացի ֆուտբոլիստներ
Բունդեսլիգայի ֆուտբոլիստներ